Dźensa před 60 lětami podaštaj so Jan Wowčerk ze Šunowa a Marja Wjacławkec z Konjec do Ralbic na stawnistwo a zwěrowaštaj so hamtsce. 21. oktobra 1958 spožči jimaj farar Jakub Žur w Ralbičanskej wosadnej cyrkwi sakrament mandźelstwa. Zajutřišim zhladujetaj zhromadnje z přiwuznymi a mnoho přećelemi na žadnym dejmantnym kwasnym jubileju na to rjane a spomóžne minjenych šěsć lětdźesatkow. Někotružkuli ćežu staj na nic přeco hładkim žiwjenskim puću w mjezsobnej lubosći a dowěrje jedyn druhemu pomhajo přewinyłoj.
Dźensa z dejmantami pyšena jubilarka Marja narodźi so 5. awgusta 1935 do Wjacławkec swójby w Konjecach, hdźež zastupi 1941 do šule. Za čas dźěćatstwa dožiwi surowosć wójny. Kajkosće kaž skromnosć, agilnosć, přećelne wustupowanje a runje tak swój kruty narodny a nabožny rjap je sej do dźensnišeho zachowała. Wuchodźiwši šulu dźěłaše w domjacym ratarstwje a něšto časa tež w Budyskej chorowni swj. Bena, hdźež je sej warjenje přiswojiła.
Měrko Šołta z Budyšina: Serbski sejm – nowa šansa abo spočatk kónca?
Wěsty njeměr knježi tuchwilu w Budyskim Serbskim domje. Něšto so hiba, ale nic w nim. Něšto nowe serbske chce so załožić, a to bjez wotžohnowanja zarjada abo samo zwjazkoweho předsydstwa. Serbja maja sej swój sejm wolić. Wězo je to najprjedy jónu jeno zhromadźenstwo, něšto, štož ma a budźe so hakle skonstituować. Čehodla pak tajke přećiwnistwo? Čehodla sobu nječinja? Někotři maja tele wólby skoro za statnu aferu.
Wšelacy hižo nětko sejmej wumjetuja, zo njebudźe serbski dosć – cyła Domowina wobsteji hižo po połojcy z němsce rěčacych Serbow – a zo njebudźe jednanska rěč serbska – w zwjazkowym předsydstwje wjetšina sobustawow ze srjedźneje a Delnjeje Łužicy lědma něšto zapřimnje, hdyž so tam hornjoserbscy mjez sobu wurěčuja – atd. Dale šěri so strach před němskej zjawnosću – zo móhli Němcy přewjele zhonić wo serbskej realiće, serbskich wobstejnosćach, snano samo napřećiwnych měnjenjach. A to w medijowym lětstotku!
Chrósćicy/Budyšin (SN/MiR). Postupowanje při zwoprawdźenju koncepcije 2plus na serbskich a serbšćinu wuwučowacych šulach je zasadny wobsah fachoweho dnja 2plus. Lětuše zarjadowanje přichodny kónc tydźenja steji pod hesłom „Diskursy pozbudźowaca wučba – empatiska a za žiwjenje wuznamna“. Regionalna wotnožka Sakskeho krajneho zarjada za kubłanje a šule (LaSuB) fachowy dźeń w kooperaciji z Budyskim Rěčnym centrumom WITAJ w nadawku Sakskeho ministerstwa za kubłanje při- a wuhotuje.
Nowa hra z ABC
Choćebuz. Choćebuske Dźěłanišćo za serbske kubłanske wuwiwanje (ABC) je wudało kóstkowu hru z titlom „Magellan – Płachtakowanje wokoło zemje wot lěta 1519 do 1522“. Licencu přewostajił je zarjadnišću Dieter Potente. Anja Piniekojc je přewzała wuhotowanje hry, kotraž zaběra so z płachtakowanjom za čas portugiziskeho kapitana Ferdinanda Magellana.
Pawk protyku zestaja
Wotrow. Serbske młodźinske towarstwo Pawk je runje při tym, terminowu protyku młodźinskich klubow a towarstwow kaž tež tamnych młodźinskich cyłkow za klětu zestajeć. K tomu su sej jutře popołdnju do Wotrowskeho młodźinskeho kluba zastupjerjow klubow a dalšich na mjezsobne dorěčenje přeprosyli. Terminy zarjadowanjow a projektow w protyce Pawka 2019 wozjewja.
Inwestuja do interneta
Mać wupomhać dyrbjała
Budyšin. Dokelž bě ze swojim kolesom bjez swěcy po puću, napadny 35lětny muž zawčerawšim wječor w Budyskej Strowotnej studni wobsadce policajskeho awta. Při kontroli zwěsćichu, zo so za nim hižo z přikazom zajeća pyta, dokelž pjenježne chłostanje 1 125 eurow dotal zapłaćił njeje. Nětko hrožachu jemu połtřeća měsaca jastwa. Dokelž telko pjenjez njeměješe, jeho mać za njeho zaskoči, sumu policiji přepoda a swojeho syna tak před jastwom zachowa.
Wokoło jutrow rěčimy wjele wo zajacu. Lětsa wěnujemy dołhowuchačej wjetšu zjawnu kedźbnosć, dokelž je za zwěrjo lěta 2015 pomjenowany. Snano je tón abo tamny při nalětnim wuchodźowanju zajaca wuhladał. Bě pak to woprawdźe zajac abo tola dźiwi nukl?
Na swojej hłownej zhromadźiznje spočatk lěta běchu spěwarki a spěwarjo Radworskeho chóra Meja wobzamkli, zo sej lětsa zaso zhromadnje wuleća. Po tym zo njeje so plan do Roma pućować zešlachćił, so rozsudźichu pólski Wrócław wopytać. A minjeny kónc tydźenja to činjachu.
Předsydstwo chóra z předsydku Angeliku Häneltowej na čole bě zhromadnje z Radworskim Šmitec busowym wozydłownistwom dosć wobšěrny program w štwórtym najwjetšim měsće susodneho kraja z něhdźe 630 000 wobydlerjemi zestajało. Na spočatku steješe wodźenje po měsće z wěcywustojnej pólskej přewodnicu, štož běše w někotrych hodźinach dosć naročne předewzaće. Při tym Mejenjo zhonichu, zo ma Wrócław wjace hač sto cyrkwjow. Najwjetši dźěl z nich dyrbjachu po Druhej swětowej wójnje znowa natwarić, dokelž bu 70 procentow města nad Wódru při wojowanjach mjez sowjetskimi wójskami a němskimi jednotkami kónc wójny zničenych.
Budyski wokrjes bě minjenu póndźelu druha stacija tak mjenowaneho hladanskeho dialoga Sakskeje. Zarjadowanje přewjeduje ministerstwo we wšěch 13 wokrjesach w Sakskej. Na městnje pyta přisłušne ministerstwo za socialne a škit přetrjebarjow rozmołwu z ludźimi. Na zarjadowanju w Smochćicach je so statna sekretarka za strowotnistwo Regina Kraushaar wobdźěliła.
Budyšin/Smochćicy (SN/at). Wjesnjanosća, w hladanju dźěłacy, komunalni politikarjo a dalši potrjecheni, jich je něhdźe połsta wosobow, běchu póndźelu do Smochćic přijěli. Jich wid na tule wažnu towaršnostnu temu zastupjerjow ministerstwa wosebje zajimowaše. „Chcemy předewšěm připosłuchać, wšako móžemy jeno zhromadnje wujasnić, što a štó je za dobre hladanje trjeba“, rjekny statna sekretarka Regina Kraushaar. Zwěsćić chcychu, hdźe klaca, a zhonić, kotre dobre ideje su wobdźěleni w regionje nastupajo hladanje hižo wuwili.
Smochćicy. Na koncert z duwom „acuerdo“ pod hesłom „Tango – Musette – Klezmer“ přeprošuje Smochčanski Dom biskopa Bena jutře w 19.30 hodź. Berlinskej hudźbnikaj Anja Dolak (akordeon) a Bernhard Hariolf Suhm (wioloncello) zanjesetaj mjez druhim tradicionelny argentinski tango, francoski ludowy walčik a klezmerowe kruchi. Při tej składnosći móža sej wopytowarjo fotowu wustajeńcu Andreasa Varnhorna „Heimat/Domizna“ wobhladać. Po Budyskim Serbskim domje je wona nětko w Smochćicach widźeć, a to we hłownym domje, w bróžni kaž tež w cyrkwi swjateho Bena.
Zmije a swinjorězanje
Čorny Chołmc. Zmijowy swjedźeń ze swinjorězanjom wotměje so njedźelu w Čornochołmčanskim Krabatowym młynje. Wot 11 hodź. móža sej zajimcy tam kulinariske słódnosće swinjorězanja k wobjedu popřeć. Hromadźe z dźěćimi chce Čorny młynk potom zmije pušćeć. A hdyž wětřik raz tak prawje njeduje, chcedźa na łuce na dworje młyna 2 000 krokusowych cyblow tykać, kotrež klětu nalěto nadźijomnje pisany wobraz tworja.
Kniha a jubilej
Swójbne mjena su přeco zaso zajimawe swědčenja rěče našich prjedownikow. W serbšćinje maja wone wosebitu hódnotu, dokelž pochadźeja z časa, z kotrehož hišće žane pisomne pomniki njewobsedźimy. Kak su naši prjedownicy před wjele lětstotkami myslili a so rěčnje zwuraznili, wo tym nam wone mjena znajmjeńša něšto přeradźeja.
Chcemy so zaso wěnować někotrym serbskim prócowarjam zańdźenosće, kotřiž maja lětsa kulojtu abo połkulojtu róčnicu narodnin abo posmjertnin, a so zamyslić do jich mjenow. Swójbne mjena nastachu často z mjenow powołanjow, kotrež běchu prěni nošerjo mjenow wukonjeli. Tak je to na přikład pola Šewčika, takrjec „małeho šewca“. Jakub Šewčik, rodźeny w Baćonju a farar mjez druhim w Chrósćicach, wěsty čas předsyda Domowiny, předewšěm pak awtor basnjow patriotiskeho charaktera, změje 6. septembra 150. róčnicu narodnin.
Korla Awgust Fiedler, znaty hudźbnik a sobuwuhotowar spěwanskich swjedźenjow, zemrě 16. meje 1917. Swójbne mjeno Fiedler pochadźa tohorunja z mjena powołanja; w tym padźe wšak je wone němskeho pochada, měnjeny je wězo „husler“.
szl_Latn szl_Latn szl_Latn szl_Latn szl_Latn hrv_Latn pol_Latn slv_Latn slv_Latn szl_Latn pol_Latn szl_Latn szl_Latn szl_Latn slk_Latn pol_Latn pol_Latn bos_Latn szl_Latn hrv_Latn ces_Latn ces_Latn hrv_Latn szl_Latn szl_Latn